李流谦
偶连日食鸡夜梦有截一支者颇怜之有谓予言鸡
平生不喜杀，杀戒宿所钦。
累此多病身，蔬食惭未能。
连日管庖供，只难荐肴蒸。
异林发农惊，截支血霪霪。
旁立为咨嗟，或人惠嘉音。
见牛未见羊，盍不推此心。
万生均一爱，岂较人与禽。
君看鸡遭烹，楚痛甚斧砧。
抚枕矍然悟，此岂神所箴。
惊魂欲违干，骇汗屡洒膺。
内惧仍自欣，小差辄相懲。
白璧护微疵，宁非忧之深。
长平四十万，一扫轻蚁蝇。
暴殄置不问，天邪匪聋喑。
稔恶侈后罚，幽诛毒炮燖。
冥冥思昔愆，栗栗厉素襟。
赎鱼有前章，并以警侈淫。